6 महीने तक की छुट्टी मिलेगी; पीरियड लीव भी ले सकती हैं स्टूडेंट्स
Kerala University VC Mohanam Kunnummal Issues Order On Maternity And Period Leave For Students केरल यूनिवर्सिटी की 18 साल से ज्यादा उम्र की स्टूडेंट्स अब 6 महीने तक की मैटरनिटी लीव ले सकती हैं। मैटरनिटी लीव लेने के बाद वे बिना किसी दिक्कत के क्लास में शामिल हो सकेंगी
केरल यूनिवर्सिटी की 18 साल से ज्यादा उम्र की स्टूडेंट्स अब 6 महीने तक की मैटरनिटी लीव ले सकती हैं। मैटरनिटी लीव लेने के बाद वे बिना किसी दिक्कत के क्लास में शामिल हो सकेंगी। इसके लिए उन्हें दोबारा से कोई प्रोसेस नहीं करनी होगी।
ये फैसला 5 मार्च को यूनिवर्सिटी सिंडिकेट की एनुअल मीटिंग में लिया गया जिसकी अध्यक्षता यूनिवर्सिटी के वाइस चांसलर मोहनम कुन्नुम्मल ने की। मीटिंग में फैसला लिया गया कि यूनिवर्सिटी सिंडिकेट के अंडर आने वाले कॉलेज के प्रिंसिपल मेडिकल सर्टिफिकेट चेक करने के बाद स्टूडेंट्स को क्लास में शामिल होने की परमिशन दे सकते हैं।
अपना और बच्चे का ख्याल रखने के लिए मिलती है मैटरनिटी लीव
मैटरनिटी लीव बच्चे के जन्म से पहले और बाद में ली जा सकती है। ये लीव इसलिए दी जाती है जिससे महिला अपना और अपने बच्चे का ख्याल रख सके।
मैंस्ट्रुअल लीव भी ले सकती हैं स्टूडेंट्स
इससे पहले जनवरी में केरल की शिक्षा मंत्री आर बिंदु ने कहा था कि सभी विश्वविद्यालयों को अपनी स्टूडेंट्स को 60 दिन की मैटरनिटी लीव देनी होगी। साथ में उन्होंने घोषणा की थी सभी स्टेट यूनिवर्सिटी में स्टूडेंट पीरियड लीव ले सकती हैं। इसके तहत फीमेल स्टूडेंट्स को अटेंडेस में 2% की छूट दी गई है।
जनवरी में केरल के सीएम पी विजयन ने कहा था कि केरल सरकारी कॉलेज की फीमेल स्टूडेंट्स को पीरियड और मैटरनिटी लीव देने वाला पहला राज्य बनेगा। उन्होंने फैसले की तारीफ करते हुए कहा था कि ये समाज में जेंडर जस्टिस के लिए सरकार की प्रतिबद्धिता को दिखाता है।